Botoşani: O femeie beată şi fără permis a furat o maşină, a făcut un accident şi apoi a fugit.
O femeie aflată în prag de comă alcoolică a furat o maşină chiar din faţa blocului în care locuieşte şi a făcut o plimbare pe străzile oraşului Botoşani. Plimbarea nu a ţinut prea mult pentru că femeia a intrat într-un scuar. Ea a fugit de la locul producerii accidentului.
Femeia de 39 de ani a furat maşina din faţa blocului de pe strada Doboşari din oraşul Botoşani. Ea a reuşit să conducă până pe Bulevardul Mihai Eminescu, unde a pierdut controlul volanului şi s-a izbit de un scuar. Apoi, a fugit de la faţa locului, dar a fost găsită de poliţişti chiar lângă sediul IPJ Botoşani.După ce a fost testată cu aparatul alcooltest, poliţiştii au constatat că femeia avea 1,20 mg/l alcool pur în aerul expirat. Totodată, poliţiştii au aflat că şoferiţa nu avea permis de conducere.Pentru toate probleme făcute, femeia a fost reţinută pentru 24 de ore fiind cercetată pentru infracţiunile de conducere sub influenţa alcoolului, conducere fără permis şi furt în scop de folosinţă.